Sa tegutsed tervisetöös ja ADRA töös.
Räägi palun, mis on praegu nende alade peamised tegevused.
Aitäh võimaluse eest jagada veidi TEDi tervisetööst ja ADRA üleilmsest tööst.
Kõigepealt veidi ADRA vastusest Nepali maavärinale.
Paljud teavad, et aprilli lõpus oli Nepalis suur maavärin, mis põhjustas palju hävingut ja surma.
ADRA on sellele kiiresti vastanud ja me oleme seal kohapeal, aidates vahendite ja abitöödega.
ADRA tegevus on kiireloomuline, see on arendanud välja kiire reageerimissüsteemi.
Koolitatakse meeskondi, kes osakavad kohe reageerida.
Eelmisel aastal, augustis, oli Euroopa väljaõpe.
Üle Euroopa inimesed tulid kokku ja meil on nädalane väljaõpe, kuidas toimida katastroofi korral.
Enamus Euroopa looduskatastroofe on üleujutused või sellega seotu.
Aga me koolitame ka teiste juhtumite puhuks.
Seega oleme hästi varustatud, et sellistele juhtumitele reageerida, ka Nepalis.
Meie meeskond on seal kohal, nad on osa üleilmsest meeskonnast,
neid on viimaste päevade jooksul sinna läinud umbes 14.
Nad hindavad olukorda, vaatavad, mida nad saavad teha, panevad aluse fondide kogumisele,
et saaks alustada suuremaid projekte ja programme, et kannatusi vähendada.
Viimased raportid Nepalist ütlevad, et seal on palju surma.
Me tunneme kaasa neile, kes kaotanud oma lähedase, ja neile,
kes kannatavad kas vigastuste või kaotuse tõttu.
Me saame neid inimesi erinevail viisidel aidata. See on väike osa sellest, mida me Nepalis teeme.
Viimaste arengute kohta, olen kindel, saate rohkem teada, kui külastate
ADRA rahvusvahelist kodulehte, nad annavad infot selle kohta, mis parasjagu toimub.
Trans-Euroopa divisjon katab palju riike nii Põhja-Euroopas kui Balkanil.
Sel aastal on eriline rõhuasetus tervisetööl ja tervise olulisel rollil meie elus.
Viimastel aastatel, olete ehk näinud, on meil aasta raamat, sel aastal on selleks
terviseteemaline raamat pealkirjaga „Tervis ja heaolu”.
Selle teemaks on põhilised terviseteadmised, kuidas elu nautida ja täisväärtuslikult elada.
Neid raamatuid jagatakse nendega, keda huvitab tervise kohta teadasaamine ja meie kui koguduse tervisetöö.
Oleme püüdnud siduda seda raamatut misjonitööga kogukonnale.
See tervisekonverents siin on hea näide sellest. Mulle avaldab siin nähtu muljet.
Siin on töökojad ja loengud. Mind julgustab see inimeste hulk, kes on kohale tulnud,
ja huvi, mida nad tervisevaldkonna vastu tunnevad.
Teemad, mille üle siin on arutatud, on väga olulised siinses ühiskonnas,
alates elustiilist kuni alkoholiprobleemi ja stressini ning paljude teemadeni, mis mõjutavad üksikisiku elu.
Peaksime kulutama rohkem aega sellele, et jõuda oma naabrite ja kogukonnaliikmeteni.
See ei toimu mitte ainult Eestis, see toimub meie divisjonis kõikjal
– kasutatakse tervisesõnumit, et aidata inimestel elada tervislikult, rõõmsamalt ja õnnelikumalt.
Püüame seda terviseosakonnas promoveerida.
Üks meie töövaldkond on seotud sõltuvustega.
Kui vaatame tänapäeva maailma, näeme, et paljud on langenud sõltuvuse küüsi, olgu see alkohol,
suitsetamine, narkootikumid, pornograafia, mängurlus...
Sõltuvusi on väga-väga palju. Sõltuvused laostavad inimesi.
Kahjuks paljud inimesed kaotavad huvi elu vastu seetõttu, mida sõltuvus nende elus põhjustab.
Me oleme seda täheldanud ning töötanud välja programmi.
Sel suvel, 31. juulist 1. augustini viiakse Newboldi kolledžis läbi programm „Journey to wholeness”.
Inimesed, kel on sõltuvus, on tavaliselt katkised inimesed. Nad kannatvad millegi tõttu.
See sõltuvus hoiab neid tagasi, et elada täisväärtuslikku elu.
Loodame selle pika nädalavahetusega jagada sõnumit, kuidas murda sõltuvust.
Kuidas sellest põgeneda ja täisväärtusliku elu juurde tagasi tulla.
See on seminar, kuhu julgustan tulema kõiki, kes teavad kedagi,
kel on sõltuvus, või kes on ise sõltuvuse küüsis.
Ma usun, et see aitab neil alustada oma elus uut peatükki, mis aitab
kõrvale panna sõltuvus ja liikuda edasi parema elu suunas.
Lisaks sellele on meil regulaarseid terviseprogramme.
Üks, mille kallal töötame, on Newboldi sertifikaat Health and Wellness.
Selle kursuse läbimisel saab akadeemilisi punkte ja selle käigus õpetatakse
koguduse tervisefilosoofiat, seal on teemad nagu füüsiline aktiivsus, toitumine,
tarbijatervis ja kuidas kasutada misjonitöös terviseteemat.
Seda kursust viiakse läbi suviti ja sertifikaadi saamiseks tuleb läbi teha kaks suvekursust.
Mõlemal suvel kulub sellele umbes üks kuu.
Kui see on lõpetatud, siis saavad nad kogutud teadmisi oma kogukonnas
edasi anda ja tegeleda oma kogukonna probleemidega.
Sel aastal on üleilmse adventkoguduse fookuses tervis ja selle tähtsus.
Mida teeb meie kogudus mujal maailmas, et tervisesõnumiga oma kogukonda teenida?
On riike, kus korraldatakse tervisemesse (Health EXPO), kus kogudus saab kokku,
tervisespetsialistid ja need, kes on tervisevaldkonnast huvitatud,
ja korraldab messi, kus on mitu väljapanekut.
Seal saavad inimesed mõõta oma kehamassiindeksit ja paljusid teisi
terviseaspekte, mis mõjutavad nende elu.
Räägitakse vee olulisusest, osalejad saavad teada, missugune on nende kolesteroolitase.
Selle läbi saab teada oma füüsiliste näitajate ja oma tervise kohta.
Seal jagatakse nõuandeid tervise kohta, millest ei pruugita olla teadlikud ja mida saab edaspidi kasutada.
Korraldatakse ka õpikodasid pealkirjaga Creationhealth, seda kasutatakse misjonitöös
mitte ainult terviseteemadega, selle keskmes on ka sõnum, et Jumal armastab meid.
Need on paar sellist ettevõtmist, mida sel aastal tehakse.
Aitäh!